Metodický list
Denná téma:  Tuky, sladkosti a soľ
Aktivita:  Prezentácia – Niečo o tukoch v našom organizme
1. Cieľ, zameranie aktivity
     Z televíznych a rozhlasových  relácií sa dozvedáme, že v dnešnej dobe stúpa počet kardiovaskulárnych ochorení. Veľa ľudí trpí na cievne ochorenia, obezitu a to už i malé deti. Sú to alarmujúce skutočnosti,  nad ktorými sa často zamyslíme a diskutujeme.
A čo najviac nás znepokojilo,  sú úmrtia mladých ľudí a športovcov priamo na trávniku. Naša generácia, väčšia časť, konzumuje potraviny, ktoré nie sú zdravé. Vybrali sme si túto aktivitu, aby sme hlbšie nazreli do problematiky životného štýlu. Chceme získať viac vedomostí  hlavne z oblasti výživy.  Aké potraviny by sme mali konzumovať, čo hlavne by  malo byť súčasťou našich jedál? Aké nápoje preferovať? Kedy nám hrozí infarkt, mozgová príhoda, obezita? No najviac nás zaujíma ako predísť týmto ochoreniam.
     Zistené informácie chceme odovzdať aj mladším spolužiakom, ktorí máme dojem, sa viac doma rozprávajú s rodičmi, a tým prenesú informácie z našich aktivít do domáceho prostredia.
2. Vyučovací predmet
     Naša aktivita, ktorú popisujem, je veľmi aktuálna a dá sa realizovať vo viacerých témach v predmete biológia v každom ročníku a podobne aj v predmete chémia.    

Biológia 8. ročník = Tráviaca sústava - témy - Zložky potravy

                                                                           Využitie potravy a premena látok

                                                                           Zásady zdravej výživy
                                                        
                  Poškodenia a ochorenia tráviacej sústavy

                              =  Obehová sústava – téma - Poškodenia a ochorenia obehovej sústavy
                                                                             Zdravie a život človeka       
                                                                             Životný štýl - zdravý spôsob života

Chémia 9. ročník = tematický celok – Organické látky v živých organizmoch  

                                                                Témy -  Sacharidy

                                                                              Tuky


                                            Bielkoviny

                                                                              Biokatalyzátory

                                                                              Zdravá výživa

3. Pomôcky
Potrebné pomôcky k danej aktivite : IKT technika, pomôcky na zdokumentovanie,      rôzne druhy potravín , ovocia a zeleniny.
4. Príprava 
               Pred vybraním dennej témy sme uskutočnili besedu, na ktorej sme sa dohodli  na téme, ktorú vypracujeme. Žiaci najskôr zhromažďovali informácie z rôznych zdrojov, z internetu, časopisov a rôznej literatúry.  Získavali  informácie o rôznych potravinách, nápojoch a sladkostiach. Čo obsahujú mäsové výrobky, o ktorých sa hovorí, že sú nezdravé a aké zloženie majú tzv. zdravé potraviny. Aké tuky preferovať. Čím sladiť. Koľko a ako soliť.
     Žiaci ťažili aj z praktických skúseností. Často pozerajú na obaly rôznych potravín, keksov, cukríkov,  na ich zloženie, čo obsahujú. Niektoré informácie majú aj zo školy  z rôznych besied, ktoré sa na našej škole  uskutočňujú, z učiva preberaného na hodinách biológie, chémie. Z relácií v školskom rozhlase  k rôznym významným a medzinárodným dňom (deň jablka, deň potravín, deň vody a pod). Inštalujeme rôzne výstavky, robíme nástenky a  projekty. Žiaci aj z týchto zdrojov čerpali  informácií pre vybranú tému. 
        5.  Postup/Realizácia
     Po dôkladnej príprave prebehla diskusia o ďalšom postupe.  Nahromadený materiál sme triedili podľa tém, ktoré sa rozhodli hlbšie rozobrať. Žiaci sa dohodli, ktoré  potraviny,  prinesú z domu a ktoré dokúpia. Rozdelili sa do skupín. Každá skupina vypracovala jednu tému, ktorá po diskusii bola zapracovaná do prezentácie. Náročnejšie bolo nahromadenie rôznych potravín a zdokumentovanie. Veľa kritiky odznelo po rozbalení desiat.  Bola som veľmi prekvapená, s akým zápalom sa žiaci pustili do práce. Animácií sa zhostili chlapci, ktorí boli v tomto zručnejší ako dievčatá.  Dievčatá sa potrápili so štylizáciou a  úpravou jednotlivých snímok. Nakoniec sme doladili niektoré maličkosti a prezentácia bola hotová. Ja, ako triedna učiteľka, som dohliadala na priebeh aktivity a pomáhala som im s potravinami, pri zdokumentovaní pracovného postupu. Dbala som na dodržiavanie bezpečnosti pri práci a celkovom priebehu aktivity. 

     Ako prvým  bola prezentovaná  žiakom v 8. B triede. Prezentácia  sa im  veľmi páčila a na hodine chémie nasledovala beseda na témy, ktoré ich zaujali. Rozbehla sa živá diskusia, pri ktorej si žiaci uvedomili čo je podstatou zdravej výživy.

6. Záver 
     Žiaci sa vypracovaním tejto aktivity obohatili o množstvo poznatkov, ktoré vo veľkej miere prispejú v ich ďalšom živote k vytvoreniu správneho životného štýlu. Zistili, ako      

znížiť riziko kardiovaskulárnych ochorení, predísť vzniku obezity, cukrovky, vysokému krvnému tlaku. Čo je cholesterol a ako si udržať jeho správne hodnoty.  Aké tuky preferovať pri príprave jedla. Čím sladiť, koľko a kedy soliť. Ak príjem energie bude väčší ako výdaj a  budeme veľa a nezdravo jesť a málo sa pohybovať, hrozí im obezita.  Zapamätáme si, že hlavne pohyb a zdravá strava  nám zabezpečia dlhý, kvalitný,  plnohodnotný život a budeme vyzerať skvelo.
